যদুভট্ট
যদুভট্ট বা যদুনাথ ভট্টাচার্য (ইংরেজি: Jadubhatta or Jadunath Bhattacharya) (১৮৪০- ৪ এপ্রিল, ১৮৮৩) ঊনবিংশ শতকের হিন্দুস্তানি শাস্ত্রীয় সঙ্গীতের মূলতঃ বিষ্ণুপুর ঘরানার কিংবদন্তি সঙ্গীতশিল্পী ও সংগীতজ্ঞ ছিলেন। প্রকৃতপক্ষে তিনি কবির কথায় ছিলেন "বিধাতার স্বহস্তরচিত" ওস্তাদ। বিষ্ণুপুর ঘরানার সংগীতকে স্বকীয়তায় সমৃদ্ধ করে, তার রূপ-রসের আস্বাদ দেশের বিভিন্ন স্থানে বিতরণ করে নিজের অতুল যশ ও বাংলার গৌরব বৃদ্ধি করেছিলেন।